PATVIRTINTA

Kauno miesto savivaldybės administracijos

Švietimo, kultūros ir turizmo plėtros reikalų valdybos

Švietimo ir ugdymo skyriaus vedėjo

2014 m. gegužės 21 d. įsakymu Nr. 35-487

**KAUNO MIESTO UGDYMO ĮSTAIGŲ PSICHOLOGŲ METODINIO BŪRELIO NUOSTATAI**

1. **BENDROSIOS NUOSTATOS IR SĄVOKOS**
2. Kauno miesto mokyklų psichologų metodinis būrelis (toliau Metodinis būrelis) yra sudarytas iš Kauno miesto ugdymo įstaigų psichologų (toliau Psichologų), vykdantis gerosios patirties sklaidą.
3. Metodinis būrelis savo veiklą grindžia Lietuvos Respublikos Konstitucija, Švietimo įstatymu ir kitais švietimo veiklą reglamentuojančiais dokumentais bei šiais nuostatais.
4. Metodinis būrelis savo veiklą grindžia demokratiškumo, tęstinumo, nuolatinio mokymosi, atsinaujinimo, partnerystės ir bendradarbiavimo principais.
5. Metodinė veikla – Psichologų organizuota veikla, vienijanti juos pagal veiklos sritį, skirta kvalifikacijai ir praktinei veiklai tobulinti, keičiantis gerąja patirtimi, naujausia metodine informacija.
6. Metodinio būrelio nuostatus rengia metodinio būrelio nariai. Šiuos nuostatus ir Metodinio būrelio sudėtį tvirtina Švietimo ir ugdymo skyriaus vedėjas.
7. **METODINIO BŪRELIO TIKSLAS IR UŽDAVINIAI**
8. Metodinio būrelio tikslas – plėtoti Psichologų bendradarbiavimą teikiant metodinę, informacinę, konsultacinę pagalbą Psichologams, siekiant jų nuolatinio profesinės kvalifikacijos ir kompetencijų tobulinimo, gerinant psichologinės pagalbos kokybę Kauno miesto ugdymo įstaigų bendruomenėms.
9. Metodinio būrelio uždaviniai:
   1. organizuoti Psichologų metodinę veiklą: pasitarimus, seminarus, parodas, akcijas, konferencijas ir pan.;
   2. inicijuoti, rengti ir realizuoti Psichologų kvalifikacijos tobulinimo programas;
   3. skleisti kūrybingai dirbančių Psichologų patirtį bei dalintis naujovėmis;
   4. skatinti psichologus dalintis gerąja patirtimi;
   5. rekomenduoti mokyklų psichologus paskatinimui už aktyvią metodinę veiklą;
   6. vertinti, recenzuoti ir aprobuoti parengtą metodinę medžiagą, metodines priemones;
   7. bendradarbiauti su Kauno ir kitų miestų, rajonų Metodinėmis tarybomis bei kitais socialiniais partneriais.
10. **METODINIO BŪRELIO STRUKTŪRA**
11. Metodinį būrelį sudaro 7 nariai.
12. Būrelio nariais gali būti aktyvūs, norintys prisidėti prie metodinės veiklos organizavimo ugdymo įstaigų psichologai, turintys ne mažesnį kaip 3 metų ugdymo įstaigos psichologo darbo stažą.
13. Metodinio būrelio nariai renkami psichologų visuotiniame susirinkime, vadovaujantis daugumos balsų principu. Kandidatus į Metodinį būrelį gali siūlyti Kauno PPT, Kauno ugdymo įstaigų vadovai, Švietimo ir ugdymo skyriaus specialistai, Kauno pedagogų kvalifikacijos centro metodininkai, patys ugdymo įstaigų psichologai.
14. Metodinio būrelio pirmininką, jo pavaduotoją ir sekretorių renka Metodinio būrelio nariai slaptu balsavimu, pritariant 2/3 metodinio būrelio narių.
15. Metodinio būrelio sudėtis tvirtinama 3 metų laikotarpiui.
16. **METODINIO BŪRELIO VEIKLOS ORGANIZAVIMAS**
17. Metodinio būrelio veiklą koordinuoja Švietimo ir ugdymo skyriaus vyr. specialistas.
18. Kauno pedagogų kvalifikacijos centro metodininkas organizuoja veiklą kvalifikacijos tobulinimo ir patirties sklaidos srityje.
19. Metodiniam būreliui vadovauja pirmininkas, kuris už metodinio būrelio veiklą vieną kartą metuose atsiskaito Kauno psichologų visuotiniame susirinkime.
20. Veiklos programa ir veiklos ataskaita rengiama kalendoriniams metams.
21. Metodinio būrelio nariai renkasi ne rečiau kaip 1 kartą per du mėnesius. Metodinio būrelio posėdis yra teisėtas, kai jame dalyvauja 2/3 metodinio būrelio narių. Nutarimai priimami dalyvaujančių balsų dauguma atviru balsavimu. Jei yra vienodas balsų skaičius, sprendimą lemia pirmininko balsas. Galimi atviri Metodinio būrelio posėdžiai.
22. Metodinio būrelio posėdžiai gali būti protokoluojami. Metodinio būrelio protokolai laikomi pas Metodinio būrelio sekretorių. Protokolai saugomi 5 metus.
23. Recenzijos dėl metodinės medžiagos rengiamos pateikus prašymą ir metodinę medžiagą (2 egzemplioriais). Recenzija parengiama per 2 mėnesius.
24. **METODINIO BŪRELIO NARIŲ TEISĖS, PAREIGOS**
25. Metodinio būrelio nariai turi teisę:
    1. teikti siūlymus dėl psichologų profesinės veiklos tobulinimo;
    2. rinktis veiklos būdus, formas;
    3. pasitraukti iš Metodinio būrelio raštu nurodžius priežastis.
26. Metodinio būrelio nariai privalo:
    1. dalyvauti Metodinio būrelio veikloje;
    2. organizuoti metodinę veiklą mieste;
    3. konsultuoti mokyklų psichologus dėl ugdymo įstaigose kylančių problemų;
    4. skatinti metodinį Psichologų bendradarbiavimą;
    5. skleisti psichologinio darbo naujoves, dalintis gerąja patirtimi;
    6. rinkti Metodinio būrelio pirmininką, jo pavaduotoją ir sekretorių slaptu balsavimu paprastąja balsų dauguma;
    7. laikytis Metodinio būrelio nuostatų.
27. **METODINIO BŪRELIO RYŠIAI**
28. Metodinis būrelis bendradarbiauja su:
    1. Specialiosios pedagogikos ir psichologijos centru;
    2. Kauno ir kitų miestų pedagoginėmis psichologinėmis tarnybomis;
    3. Kauno pedagogų kvalifikacijos centru;
    4. Kauno miesto savivaldybės visuomenės sveikatos biuru;
    5. Kauno miesto savivaldybės administracijos vaiko gerovės komisija;
    6. Kauno miesto vaiko teisių apsaugos skyriumi;
    7. Kitais miesto metodiniais būreliais;
    8. Kitų miestų psichologų metodiniais būreliais;
    9. Dainavos jaunimo centru;
    10. Psichikos sveikatos priežiūros centrais;
    11. Įvairiomis psichologinę pagalbą vaikui ir šeimai teikiančiomis institucijomis;
    12. Vaikų ir jaunimo psichologų asociacija;
    13. Vaikų linija;
    14. KMUK;
    15. VDU psichologijos katedra;
    16. Nevyriausybinėmis organizacijomis.
29. **NUOSTATŲ KEITIMAS**
30. Dalykų ar ugdymo srities Metodinio būrelio nuostatai gali būti keičiami Švietimo ir ugdymo skyriaus vyr. specialisto, pedagogų kvalifikacijos centro metodininko, metodinio būrelio pirmininko iniciatyva, apsvarsčius ir pritarus metodinio būrelio posėdyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_